Foto: Videodan kadr O‘zbekiston Respublikasi Fanlar akademiyasi Astronomiya instituti hududida maktab-internatdan tashqari “Astronomiya va aeronavtika bog‘i” ham tashkil etilmoqda. Maktab-internat o‘quvchilariga ana shunday imkoniyat yaratib berish ko‘zda tutilgan. Bog‘da qad ko‘targan bino va inshootlar, uning dizayni bevosita astronomiya va aeronavtika fanlariga uyg‘unlashtirilgan. Jumladan, bog‘ hududida quyosh atrofida aylanayotgan sayyoralarni, turli kosmik kemalarga ko‘rinishiga ega binolarni, zamonaviy texnika vositalarining maketlarini, favvoralar va boshqa dam olish maskanlarini uchratish mumkin. Videoda ko‘rinib turibdiki, ushbu bog‘ innovatsion va zamonaviy texnikalarni o‘zida mujassamlashtiradi. Bog‘ning aynan qachon foydalanishga topshirilishi haqda hozircha aniq ma’lumotlar mavjud emas.